open-index/open-wikipedia-markdown huggingface dataset:
Letamo la Gaborone

## Letamo La Gaborone
thumb|Letamo la Gaborone
**[[:en:Gaborone_Dam|Letamo la Gaborone]]** ke letamo le le mo nokeng ya Notwane ya  selekanyo sa dimmithara tse di  141,100,000  (4.89*109 cu ft) mo lefatsheng la Botswana.Letamo le, le okametswe ke kompone e kgolo ya Water Utilities e ,eleng yone e  nosang toropo kgolo ya Gaborone .

## Lefelo
Letamo la Gaborone le mo borwa jwa Gaborone go iphaphatha  ka tsela ya Gaborone -Lobatse mme  ebile ke lone  lefang  mafelo a ka bobedi metsi.Letamo le le ikadile mo selekanyong sa bophara jwa dikilometara  dile makgolo  mabedi, masome a mabedi le botlhano go menagane (225sq mtrs), mme le kgadisiwa ke  noka ya Notwane,Taung, Metsimaswaane le  Nnywane. Magareng  ga dingwaga tsa 1970 le 2000 selekanyo sa metsi a pula aa neng a tsena mo letamong le ene ele  magareng ga makgolo a mane le  botlhano(450mm) le makgolo a matlhano le botlhano(550mm). Selekanyo sa mogote se magareng ga lesome (10°C) ka nako ya mariga le masome a mararo le bosupa ka nako ya selemo(37°C). Selekanyo sa metsi aa latlhegang a tsewa ke phefo ee molelo ke sekete le makgolo a mane(1,400mm) ka ngwaga.

## Tlhaloso
Kago ya letamo le e simologile ka ngwaga wa 1963, e tsaa metsi mo letamong la Notwane , ka nako eo tlhabololo ya toropo ya Gaborone ene ele mo paakanyetsong. Letamo le,  le agilweng ka go epiwa le feditswe ka ngwaga wa 1964. Mme ene yare ka nako ya pula tsa  ngwaga wa 1965 go tsena ka 1966 letamo le  la tlala go penologa.

Magare ga dingwaga tsa 1983 le 1985 letamo le lene la okediwa kwa godimo ka selekanyo sa dimithara di supa go oketsa selekanyo sa go tshwara metsi, se se dira gore le nne le boleele jwa dimithara dile masome a mabedi le botlhano(25m) goya kwa godimo, fa bophara ele dikilometara dile dikete dile tharo  le  masome a marataro (3.6 km). Go godisa letamo le go ne go tshwanetse go dirwa ka manontlhotlho go itsa go dutla ga lebota fa le neng le felela teng pele go tsena kwa le godisetswang teng. Bontsi jwa matangwana aa bolegetseng kwa ntle a boteng jwa selekanyo sa dimithara di le tharo. Tshoboko ya letamo le fa le tletse ke selekanyo sa dikilometara dile lesome le botlhano go menagane.

Letamo la Gaborone ene ele lone letamo le letona mo Botswana go fitlhela  letamo la dikgatlhong le  fela ka ngwaga wa 2011.

## Dikgang tse di tsogileng morago gago bulwa  ga letamo

## Metswedi
Zaha Hassan

**Zaha Hassan** ke mme wa Moarabia mo lehatsheng la Palesetina, ke mmueledi wa ditshwanelo tsa setho, motlhatlhodi wa tsa polotiki, mmatlisisi le mokwadi. Ke mmueledi wa ditshwanelo tsa setho mo Palesetina , ke mmueledi wa kagiso magareng ga Iseraele le Palesetina. Ke moithuti yo o etetseng kwa Carnegie Endowment for International Peace**,** New America Foundation le thulaganyo Middle East. Mme Hassan gone jaanong o nna kwa Washington D.C, ko Amerika. 

## Tiro
Mme Zaha o bone BA ya gagwe ya Saense ya Dipolotiki le Dipuo le Ditso tsa Near East go tswa kwa Yunibesithing ya Washington. O ne a amogela J.D. go tswa kwa Yunibesithing ya California le go bona LLM mo molaong wa Boditšhabatšhaba le wa Boditšhabatšhaba go tswa kwa sekolong sa Molao sa Yunibesithi ya Willamette.

O itsege ka tiro ya gagwe ya patlisiso e e tseneletseng ka ga Dipolotiki tsa Palesetina, dikamano tsa Iseraele le Palesetina le kagiso gareng ga bone.O ne gape a tsepamisitse tiro ya gagwe ya patlisiso mo tirisong ya ditsamaiso tsa semolao tsa boditšhabatšhaba ke mekgatlho ya sepolotiki le pholisi ya kwa ntle ya United States mo kgaolong ya Iseraele le Palesetina.O ne gape a dira jaaka mogokaganyi le mogakolodi wa semolao wa setlhopha sa ditherisano sa Palesetina magareng ga 2010 le 2012 segolo thata fa Puso ya Palesetina e ne e batla go nna leloko la Ditšhaba tse di Kopaneng. O ne gape a dira jaaka leloko la kemedi ya Palesetina mo dipuisanong tsa patlisiso magareng ga 2011 le 2012 tse di neng di tshegeditswe ke Quarter. Gantsi o nna le seabe mo dipuisanong tsa kagiso tsa Track II le maiteko.

Mme Zaha  ke leloko la Palestinian Policy Network, Al Shabaka mme gape o direla jaaka leloko la boto ya BuildPalestine e leng setšhaba sa lefatshe ka bophara sa batshegetsi ba ba ratang go nna le seabe mo setšhabeng sa Palesetina. O ne gape a tlhagelela jaaka motlhatlhobi wa sepolotiki le motlhalosi mo dipuisanong tse di kgethegileng tse di neng di gasiwa le go gatisiwa ke Al Jazeera, CNN, New York Times, Detroit News, Salon le The Oregonian. Mo godimo ga moo, ka dinako tse dingwe o nna le seabe mo makwalodikgannyeng a Iseraele a Hill le Ha'aretz.

E ne e le mongwe wa balweladiphetogo ba ba neng ba akantsha megopolo e mesha le go tlhama maano le mekgwa e mesha go fokotsa le go rarabolola dikgotlhang magareng ga Iseraele le Palesetina tse di neng tsa runya gape kwa tshimologong ya Motsheganong ka ngwaga wa 2021.

## Metswedi
Theo Baloyi

**Theo Baloyi** ke mogwebi gotswa Afrika Borwa, mme ebile ke mosimolodi le mookamedi wa ditlhako tsa Bathu. O simolotse letshwao la ditlhako tsa gagwe ka ngwaga wa 2015, morago ga go direla kwa komponing ya PwC kwa Dubai ele motlhakanedi yo mogolo. O ne a tlhagelela mo lenaaneng la Forbes ba ba ka fa tlase ga dingwaga di le masome a mararo ka ngwaga wa 2019.E rile ka ngwaga wa 2021, o ne a fenya go nna moeteledipele  wa kgwebo ya GQ , go fitlhela ngwaga o hela. 

## Tshimologo ya Botshelo
Baloyi o tsholetswe le go godisetswa kwa Hammanskraal, mo Gauteng, kwa a ne a golela teng. Rraagwe, eleng Solly Baloyi, o ne a tlogela tiro ya gagwe ya booki go nna morekisi wa dithoto mme a tlhokafala ka ngwaga wa 2014, mmagwe ke ene Tshidi Baloyi, o na le kgaitsadie yo o bidiwang Goitsimang Baloyi. Baloyi o ne a tsena sekolo se se potlana sa Shalom , morago ga moo o ne a kwadisiwa kwa sekolong se segolwane. E rile ka ngwaga wa 2018, Baloyi a fudugela kwa Johannesburg mme a ithutela BCom Accounting kwa Yunibesithing ya Afrika Borwa.

## Tiro
Pele a tlogela Yunibesithi ya Aforika Borwa, Baloyi o ne a simolola loeto lwa gagwe lwa go nna rakgwebo ka go rekisa dinkgisamonate ka ntlo le ntlo**.**Baloyi o ne a tlhophiwa go direla PwC mo Aforika Borwa ka fa tlase ga lenaneo la bona la go aloga mme a dira go feta ka moo a neng a ka kgona ka teng mme komponi ya mo thapa ka nako e e tletseng mme a romelwa kwa PwC Middle East kwa Dubai.

E rile ka ngwaga wa 2015 Baloyi o ne a tlhoma komponi ya ditlhako ya Bathu. Komponi e ,e na le mabentlele a a fetang masome a mararo mo Aforika Borwa le mo kgaolong ya SADC.O ne a tlhophiwa go nna leloko la boto ya South African Council of Shopping Centres (SACSC) ka kgwedi Phukwi mo ngwageng wa 2022.

## Botshelo jwa gagwe
Baloyi o nna kwa  Eye of Africa, Johannesburg.

## Metswedi
Rex Rabanye

Micheal Morake Rabanye o thsotswe ka tlhakole 13 ka ngwaga wa 1944 a bo a tlhokafala ka 10 Morang 2010, o ne itsege e le Rex Rabanye, e ne e le moopedi wa jazz,fusini le iketlomoya a tswa Aforika Borwa.

O simolotse go opela jazz a le mo dingwageng tse di nnye me a tuma.

**Botselo ba gagwe ba boopedi**

Rabanye o fakgamaditse lefatshe morago ga go ntsha pina di le pediebong Moya le Onketsang.

Morago o ne a amogela dimpho le ditorofi ko MTN SAMA tsa boopedi mme a tuma.
Jotsholo

**Jotsholo**, e gantsi e neng e kwalwang ka phoso jaaka **Tshotsholo**, ke toropo e nnye mo kgaolong ya Lupane, mo porofenseng ya Matabeleland North, kwa Zimbabwe. E bokgakala jwa dikhilomethara di le makgolo a mabedi le botlhano kwa bokonebophirima jwa Bulawayo.
Charles Segal (motshameki wa piano)

Charles Segal (1929 - 4 Phukwi 2021) e ne e le motshameki wa piano wa jazz le wa kgwebo, le motlhami wa 

dipina tsa jazz.

O nale dipina di le mmalwa tsa jazz tse di tshamekileng lefatshe ka bophara.

Dipina tse di ne tsa mo thusa mo moopelong wa gagwe mme o ne a itsege e le mongwe wa bahumi ba moopelo wa jazz ba ba naleng madi a a kwa godimo,mme o ne a tlhokafala ka ngwaga wa 2021.Ba lelwapa la gagwe ba ne ba Salam ba mo gakologelwa ka moopelo wa gagwe le go rata piano ga gagwe.
Trevor Rabin

Trevor Charles Rabin o tswetswe 13 January 1954 ke moopedi wa Afrika Borwa, mokwadi wa dipina, le motlhami wa difilimi. 

O tsholetswe mo Aforika Borwa mme morago a ya go ithuta jazz mme ya nna jaaka botshelo jwa gagwe ba boopedi bo simologa.

O amogetse dieetsele di le mmalwa tsa boopedi gape o nale go opela dipina tse di yang go tsena mo difiliming.Seo se ne sa mo thusa go dira madi a mantsi.
Bumi Hills

**Bumi Hills** ke leina la setlhopha sa dithaba le lefelo la boitapoloso la safari kwa porofenseng ya Mashonaland West kwa Zimbabwe.Lefelo la boitapoloso la  Bumi Hills Safari  le mo lefelong le le dithaba le le lebileng kwa lotshitshing lo lo kafa borwa jwa Letsha la Kariba. Lefelo le le itsege ka diphologolo tsa lone tsa naga tse di kgatlhang le dipono tse dintle tsa lone, segolobogolo tsela e go lebegang Letsha la Kariba ka yone go tswa mo mokgokoloseng wa Bumi Hills.

O kgona go tsena ka sefofane ka difofane sa dikwgwa tse di fologelelang kwa lebaleng la difofane le le leng bokgakala jwa metsotso e le lesome le botlhano go tswa kwa ntlwaneng.

## Bonno
Lefelo la boitapoloso la Bumi Hills Safari ,e ne ya bulwa gape ke ba African Bush Camps ka kgwedi ya Firikgong mo ngwageng wa 2018 morago ga go baakanngwa ka madi a a lekanang ka $3M.Ntlo e no e na le dikamore di le lesome tse di nang le pono ya letsha le ntlo ya bonno jo bo faphegileng. Lefelo la konokono le itsege thata ka letamo le le nang le metsi a mantsi le le lebileng kwa letsheng. Ditiro tse di leng teng di akaretsa go ya go lebelela diphologolo tsa naga, go tshwara ditlhapi, go tsamaya ka sekepe fa letsatsi le phirima mo letsheng le go etela baagi ba lefelo leo go bona dithulaganyo tsa African Bush Camps Foundation.

## Tse dingwe

* Bumi Hills Safari Lodge lefelo la boitapoloso la Bumi Hills Safari.
Joe Young(defensive end)

**Joe Young** (Phatwe a tlhola ga raro, 1933-Tlhakole a tlhola masome a mabedi le bosupa, 2019) e ne ele motshameka morago wa kgwele ya seAmerika ka nako ya American Football League e santse e simologa. O tshameketse setlhopha sa Denver Broncos ka fa molaong ka dingwaga tsa bo 1960.

## Botshelo ja pele
Young o tsholetswe kwa Chicago kwa Illinois mme a tsena sekolo se segolwane sa Thomas Kelly High School gone kwa Chicago. O ne a tshameka kgwele ya mmadikolo (college football) kwa Marquette University le University of Arizona. O ne a biletswa kwa setlhopheng se se kgethegileng sa All-Border Conference ka ngwaga wa 1957.

## Tsa tiro
Young o ne a tlhophiwa mo legatong la masome a mararo (ele motlhophiwa wa bo makgolo a mabedi, masome a ferabobedi le metso ele supa ka kakaretso) ke setlhopha sa Chicago Bears mo ditlhophong tsa batshameki ba NFL (1955 NFL Draft) ka ngwaga wa 1955. O tshamekile ditlha di le pedi kwa setlhopheng sa Denver Broncos sa American Football League ka dingwaga tsa 1960 le 1961.

## Botshelo ja morago
Young o tlhokafetse ka kgwedi ya Tlhakole e tlhola malatsi a le masome a mabedi le bosupa, ngwaga wa 2019, a le dingwaga di le masome a ferabobedi le metso e le metlhano.[*[[:en:Wikipedia:Citation_needed|citation needed]]*]

## Metswedi
Hurungwe East

Hurungwe East ke kgaolo ya Palamente ya Zimbabwe, e e leng mo porofenseng ya Mashonaland West. Mopalamente wa teng ke yo o e saleng a emela kgaolo go tloga ka ditlhopho tsa ngwaga wa 2023 ke Kangausaru wa ZANU-PF. 

## Metswedi
Ingama

Ingama ke motse o o ka nnang dikilometara di le masome a mabedi kwa borwabophirima jwa Bulawayo ya gompieno, e leng toropo ya bobedi e kgolo ya Zimbabwe. Ingama e ka nna dikilometara di le tlhano go ya kwa bokone jwa Old Bulawayo, lefelo la bofelo la segosi la ga Mzilikazi. Gone jaanong Old Bulawayo  e a agiwa sesha jaaka fa letso la BaNdebele ba leka go tsosolosa bogosi jwa bone go ya ka tsela e bogosi jwa ga Kgosi ya MaZulu e bong Zwelithini bo neng bo ntse ka yone mo Afrika Borwa. Kgopolo e ne e le go tsosolosa setso (setso le ditlwaelo) sa morafe wa MaNdebele se se leng mo kotsing ya go nyelela ka ntlha ya tlhotlheletso ya setso sa bophirima le setso sa BaShona. 

## Tse dingwe

* Pictures of Old Bulawayo, Zimbabwe
Royal Air Morocco

Royal Air Morocco (RAM)ke sefofane sa Morocco se laolwa ke Puso ya Morocco, mme e na le ntlokgolo ya yona mo mabaleng a Boemafofane jwa Casablanca-Anfa.  E ne ya tsena mo kgolaganong ya Oneworld ka 2020. 
thumb|Royal Air Maroc Caravelle Haafke.
Go tswa kwa boemafofaneng jwa boditšhabatšhaba jwa Mohammed V, sefofane se tsamaisa mafaratlhatlha a selegae kwa Morocco, difofane tse di rulagantsweng tsa boditšhabagano go ya kwa Afrika, Asia, Yuropa, le Amerika Bokone le Borwa, le difofane tse ka dinako tse dingwe tse di hirilweng tse di akaretsang ditirelo tsa Hajj.
thumb|Royal Air Maroc Boeing
thumb|Royal Air Maroc Boeing
thumb|Atlas Blue Boeing
thumb|RoyalAirMaroc
thumb|Royal Air Maroc Boeing 787-9
thumb|Royal Air Maroc
thumb|Royal Air Maroc Boeing 737 -800
thumb|Royal air Marcoc Boeing
thumb|Royal Air Maroc
Sefofane se se tsamaisa batho mafatshe ka go farologana.Se kaiwa e le nngwe ya difofane tsa konokono tsa Morocco.

Lalla era soa luza de la Moio polo sa ffa n'a' zak la lla pollo dea
Richard Eugene Guesman

**Richard Eugene Guesman**(  Firikgong, 22 1938- Lwetse 12, 2006 ) ke motshameka morago wa mo Amerika wa kgwele ya dinao yoo tshamekile mo moleng wa tshireletso mo ditlhopheng tsa New York Jets le Denver Broncos.

Morago ga go tlogela tiro ka  bogodi one a nna kwa Roswell mo Georgia (bokone jwa Atlanta) koo aneng a tsena mokgatlho wa Roman Catholic. Moswagadi wa gagwe o tseneletse mo go tsa tumedi.

### Metswedi
Alexandra Park, Harare

**Alexandra Park** ke lefelo le le humileng le le nang le matlhare a mantsi le le kwa bokone jwa Harare, kwa Zimbabwe. Lefelo le le ne la agelwa Batho basweu ba ba neng e le masole le ba malapa a bone mo dingwageng tsa morago ga ntwa morago ga Ntwa ya Mefatshe ya Bobedi.

Ditheo tse di tumileng tse di leng mo Alexandra Park di akaretsa National Botanic Garden ( moZimbabwe) le National Herbarium; ditirelo tsa National Parks and Wildlife tsa Zimbabwe; mokgatlo wa Zimbabwe Rugby; sekolo se segolo sa St George's ( se eleng sekolo sa poraefete sa basimane); sekolo se se potlana sa  Alexandra Park; Hartmann House (se eleng sekolo sa poraefete sa basimane); le Embassy of Bulgaria.

## Ditso
Motsana wa Alexandra Park o ne wa tlhamiwa go rarabolola bothata jwa go tlhaela ga matlo a Batho basweu ka bonako morago ga Ntwa ya Bobedi ya Mafatshe; Puso ya Borwa jwa Rhodesia ka nako eo e ne ya solofetsa Batho basweu ba ba neng ba le mo sesoleng gore ba tla fiwa lefatshe la sephatlo sa ekere fa ntwa e sena go fela, mme Alexandra Park e ne e le nngwe ya metse ya magae e naga eno e neng ya abelwa mo go yone. Bontsi jwa maina a mebila e ene ya bontsha mafelo a a botlhokwa kgotsa batho ba ba neng ba nna le seabe mo Ntweng ya Mafatshe ya Bobedi, jaaka Churchill Avenue, Dunkirk Drive, kgotsa tsela ya Normandy.

Alexandra Park e akaretsa ditsela le mebila e e latelang: Churchill Avenue, tsela ya Borrowdale; mobila wa Sam Nujoma(e e neng e le Second Street); tsela ya Sandringham; tsela ya Kirkwood; Maasdorp Avenue; tsela ya Earls; tsela ya  Arundel; tsela ya Fleetwood; tsela ya Normandy, Dunkirk Drive; tsela ya Carlisle ; le tsela ya Clairwood.

## Bona gape

* Mount Pleasant, Harare
* Avondale, Harare
* Post-war economic boom
Pieter Berg

**Pieter Berg** ke mokatise wa mo Aforika Borwa,  wa mokgatlho wa rugby( rugby union). Mo bogompienong ke mokatisi wa setlhopha sa Griquas  se se gaisanyang mo sejaneng sa Currie Cup. Pele ga moo ene ele mokatise wa sekolo sa ithutelo ditiro sa Central University of Technology (CUT) ee neng e gaisana mo sejaneng sa dikole tsa ithutelo ditiro sa Varsity Cup.https://en.wikipedia.org/wiki/Varsity_Rugby#Varsity_Cup Mo godimo ga moo ene ele mothusa mokatisi wa setlhopha sa Griquas magare ga dingwaga tsa 2014 le 2018. Ene yare ka ngwaga wa 2022, ya nna ene mokatise wa ntlha go tsaa setlhopha sa Griquas a seisa makgaolakgannyeng a sejana sa Currie Cup, morago ga dingwaga dile masome a matlhono le bobedi,la bofelo e nnile ka ngwaga wa 1970.

### Metswedi
Boora

**Boora** ke kgotla e e mo kgaolong ya Bikita, mo porofenseng ya Masvingo kwa borwa-botlhaba jwa lehatse la Zimbabwe.

## Bukana ya dibuka

* Dikgotla tsa Zimbabwe ke: Mutikizizi, Maramani, Dendele, Masera, Zimbabwe, Dite Ii, Hwali, Marozva, Alisupi, Mazungunye, Nyarushiri, Siyoka Ii, ISBN 9781155731094, General Books, 2010.
Kagiso Lediga

**Kagiso Lediga** o o tshotsweng ka ngwaga ya 1978 ka kgwedi ya Motsheganong e le malatsi a le marataro ke rra metlae, modiragatsi, mokwadi, le mokaedi wa Motswana wa kwa Aforika Borwa. Ke mosimolodi ebile motlhagisi wa setshwantsho sa motshikinyego se se supiwang mo Netflix sa Queen Sono se se simolotseng go supiwa ka ngwaga wa 2020, kgwedi ya Tlhakole e le malatsia le masome mabedi le boferabobedi. Lediga o kwadile a bo a kaela dithulaganyo tsa telebishini tse di tshegisang di akaretsa The Pure Monate Show, Late Nite News with Loyiso Gola le *Bantu Hour*. O tshamikile e le motshamekimogolo mo ditshwantshong di tshwana le Bunny Chow, Wonder Boy for President le Catching Feelings.

## Tiro
Ka mgwaga wa 2017, Lediga o ne a tlhagisa, a kaela a bo a diragatsa mo setshwantshong sa marato sa Catching Feelings. Ka ngwaga wa 2018, Morule a le malatsia le lesome, Lediga o ne a bigiwa e le mosimolodi wa setshwantsho sa Queen Sono se se tshamekang mo Netflix. Setshwantsho sa Queen Sono se tshamikilwe lantlha ka ngwaga wa 2020 kgwedi ya Tlhakole e le malatsi a le masome a mabedi le boferabobedi mme batho ba e rata. Ka Moranang ngwaga wa 2020, setshwantsho se se ne sa bolelwa fa se tla nna le sa tatelano ya bobedi. Mme e ne ya re ka Ngwanatsele ngwaga wa 2020, Netflix ya emisa go diragadiwa ga setshwantsho se ka ntlha ya dikgwetlho tse di tsileng le segajaja sa COVID-19.

## Ditshwantsho tsa telebishini

## Dietsele

## Metswedi
Chiadzwa

**Chiadzwa** ke kgotla mo kgaolong ya ditlhopo ya kgaolo ya Mutare  le Mutare West mo Zimbabwe mme ke legae la masimo a ditaemane a Marange. Ngaka Bumdihk o kile a bo a nna teng.

## Metswedi
Botswana Music Union

**Lekgotla la kabo- dietsele tsa moopelo la Botswana**(le le itsegeng ka leina **BOMU**) ke la kgatiso ya dietsele tsa moopele mo Botswana, le le tlhamilweng ka ngwaga wa kete-pedi some le motso (2011). Moletlo o tsharwa ngwaga le ngwaga go ipelela badiragatsi ba o ba gaisitseng ba bangwe mo Botswana. Go nna le kgogo e tshwarwang mme mofenyi a begwe ka fa tsamaisong ya tshwetso ya baatlhodi kgotsa ka fa tsamaisong ya moaletsa khutswe ka jaana di tlhopho di dirwa ka molaesta khutswe wa mesokela-tsebeng.

Mekete e gantsi ene e ntse e tshwarelwa kwa Convention Centre ya mafatshefatshe ya Gaborone (GICC) Gaborone, mo Botswana le fa jaaonong go fitile dingwaga dile thataro e emisitswe, e gasiwa phatlhalatsa mo seromamoweng sa sechaba, television ya Botswana. Mo moketeng o go tlhotjwa bangwe ba ba kgethiwa ba baopedi go diragatsa mo seraleng ba ikopantse go nna seepo sengwe ka nako eo fela. BOMU gangwe le gape e rotloediwa ke ba MYSC ka thulaganyo ya seele se se newang ngwaga le ngwaga.

## Dikarolo tsa BOMU go ya ka moopelo

# Moopelo wa Sepantsola o o gaisitseng
# Moopelo wa mosakaso o o gaisitseng
# Moopelo wa polka kgotsa Folkore o o gaisitseng
# Moopelo wa Rnb o o gaisitseng
# Moopelo wa Afro pop o o gaisitseng 
# Moopelo wa jazz oo gaisitseng
# Moopelo wa dipina tsa sedumedi o o gaisitseng
# Moopelo wa house o o gaisisitseng 
# Moopelo wa dipina tsa setso o o gaisitseng
# Moopelo wa kwaito o o gaisitseng

### Dikarolo tse di sa bewang go ya ka moopelo

# Seetsele go lemoga bagaka

a. ba ba saleng mo botshelong

b. ba ba re tlogetseng 

# Seetsele sa ga tautona
# Mmmega dikagang tsa diletswa yo o gaisitseng
# Mmega dikgang kgatiso tsa dipampiri yo o gaisitseng
# Modiragatsi yo o gaisitseng

### Dikarolo tse dingwe

# kgatiso ya DVD e e gaisitseng
# Motlhami wa mmino yo o gaisitseng
# Mmino wa setshwantsho sa motshekinyego o o gaisitseng
# Pina e e gaisitseng 
# Moopelo ka badiragatsi ba ba ikopantseng o o gaisitseng

## Kitso go ya pele ka maranyane
https://www.mmegi.bw/index.php?aid=75250&dir=2018/april/13

## Metswedi
Ted Alflen

**Theodore Thomas Alflen** o tshotswe ka kgwedi ya Lwetse e tlhola lesome le boraro ka ngwaga wa 1946, ke motshameki wa pele wa kgwele ya dinao wa Amerika. O ne a tshameka kgwele ya dinao kwa sekolong se segolo sa Springfield, mme a tshameka kgwele ya dinao e le tiro kwa American Football League (AFL) kwa Denver Broncos ka ngwaga wa 1969 le kwa Canadian Football League a tshamekela Montreal Alouettes ka ngwaga wa 1970. Alflen a boela AFL go tshamekela New England Patriots ka ngwaga wa 1971, mme  o ne a gobala lengole fa a ne a busetsa motshameko wa go simolola mo motshamekong wa pele ga setlha kgatlhanong le Minnesota Vikings. E rile morago ga dibeke di le borobongwe o ne a gololwa mme a tlogela tiro ka ntlha ya dikgobalo tse dintsi.

Alflen o ne a tshwere rekoto ya sekolo se segolo sa Springfield ya go bona dinno tse dintsi mo motshamekong, dinno dile masome a mararo le borataro kgatlhanong le Tufts ka 1968, rekoto e e neng ya ema go fitlha ka ngwaga wa 2006.

Motlha wa ga Alflen wa go itsege thata o ne wa tla ka nako e khutshwane ya fa a ne a le kwa Montreal. Mokatisi wa Alouettes, Sam Etcheverry o ne a kgaositse motshameki Dennis Duncan le motshameki Bob McCarthy ka ntlha ya go tlola molao wa nako ya go tswa mo gae. Alflen, yo o neng a tshamekela Long Island Bulldogs, o ne a tlisiwa ka nako ya go tshameka, mme a tshameka metshameko e le meraro fela mo tirong ya gagwe e khutshwane mme e le e e botlhokwa jaaka Lark**.** Mo kotareng ya ntlha ya motshameko wa ngwaga wa 1970 wa Grey Cup, Alouettes e ne e le ya boraro le ya ntlha kwa molaong wa dimetara di le lesome wa Calgary Stampeders.Alflen o ne a romelwa jaaka morongwa wa motshameko ka ditaelo tsa gore a neele motshameki yo o neng a taboga kwa morago Moses Denson sekgele sa go tshameka motshameko wa boraro. Denson o ne a patelediwa go ya kwa mojeng ke Terry Wilson wa kwa Calgary. Wilson o ne a rapame fa fatshe mme a tshwere leoto sa ga Denson. Denson o ne a bona gore Alflen o ne a le fa fatshe mme a mo itaya ka tsela e e molemo. "Ke ne ke thiba mme ka bona Moshe a le mo mathateng. Ke ne ke lebile kwa ntlheng ya motshameko, o ne a mpona mme a nkisa motshameko o o siameng. E ne e le motshameko o o gakgamatsang; sengwe se se diragalang ka ponyo ya leitlho. E ne e le nako e e itumedisang thata mo go nna".

Morago ga tiro ya gagwe ya kgwele ya dinao, Alflen o ne a dira mo kgwebong ya komponi ya melemo, e ne gape e le mothusi wa mokatisi wa kgwele ya dinao kwa sekolong se segolo sa Miami Edison kwa Miami, Florida, ka dingwaga di le pedi, mme morago a dira jaaka mookamedi wa thekiso le tlhabololo ya komponi ya ditlamelo tsa tlhokomelo ya letsatsi. E rile ka ngwaga wa 1971, Alflen a tlhama komponi ya dilo tsa tlholego, ya Naturally Fresh Deodrant Crystal. O ne a dira di-deodorant tsa tlholego tse di neng di anamisiwa mo mafatsheng a le masomo a marataro le ke bagwebi ba bagolo ba kwa United States. E rile ka Phalane wa ngwaga wa 2013, o ne a rekisa komponi, le ntswa e le mogakolodi wa komponi yone eo.

Gone jaana, Alflen ke Motlhankedi-mogolo wa Ditlhako tsa Skuze.

## Bona gape

* Lenaane la batshameki ba American Football League

## Metswedi
Bulu,Zimbabwe

Bulu ke motse mo kgaolong ya Mangwe mo Zimbabwe. Motse o, o kgaogana le wa Ngwizi ka tsela e tswang kwa Plumtree. Sepatela se se gaufi le Bulu ke sa Brunaburg , fa madirelo a ba sepodise a gaufi le one ke a Mphoengs.

## Thuto
Bulu o nale sekolo se segolwane se le sengwe, eleng Bulu High le se se potlana se le sengwe eleng Bulu Primary. Go ya ka maduo a ditlhatlhobo a ngwaga wa 2020, sekolo se se potlana sa Bulu se ne sa gapa maemo a bobedi, morago ga sa maemo a ntlha sa Alan Redfern Primary se se kwa Plumtree.

## Metswedi
Art Hauser

Arthur A. Hauser (o tshotswe ka la 19 Seetebosigo 1929) ke motshameki wa pele wa kgwele ya diatla wa mo Amerika yo o neng a tshameka e le motshameki mo batshameking ba lefatshe ba National Football League (NFL) le American Football League (AFL).

Motshameko o e ne e le talente ya gagwe e e neng ya mo thusa,O ne a tsaya dieetsele ka go farologana tsa motshameko oo.Seo se ne sa mo direla Madi a dimilione tse dintsi.
Mme morago o ne o tlogela ka lebaka la bogodi Mme a simolola go nna mokatisi.

O ne a katisa Mme a godisa batshameki ba bangwe kwa a neng a feleletsa a filwe leina la *ART HAUSER*.
Jack Hill(motshameki wa kgwele ya dinao wa Canada)

Jack "the Deacon" Hill e ne e le motshameki wa Moamerika yo o neng a taboga le Saskatchewan Roughriders mo dikgaisanong tsa kgwele ya dinao tsa lefatshe la Canada.

Hill o tswa kwa Ogden, Utah, o alogile kwa Utah State University. O ne a tsena mo Saskatchewan Roughriders ka 1957,mme ngwaga wa gagwe o mogolo e ne e le 1958, fa a ne a le naledi mme a nna le rekoto ya kgwele ya dinao ya boitsaanape ya dintlha di le 145 (16 touchdowns, 36 converts, 4 field goals and a rouge) mme a fenya Dave Dryburgh Memorial Trophy.Saskatchewan Roughriders Dave Dryburgh Memorial Trophy O ne a tshameka dipaka tse dingwe gape di le 3 le Green Riders, mme o ne a kgorelediwa ke dikgobalo.Konteraka ya gagwe e ne ya rekisetswa Denver Broncos ka 1961, koo a neng dira sentle mo go tse nne mo metshamekong e le 14.Denver Broncos Moragonyana o ne a nna le lebenkele la go rekisa dikoloi kwa Utah.
Kgaolo ya Centenary

**Centenary** ke nngwe ya dikgaolo tse di supa tsa porofense ya Mashonaland Central ya Zimbabwe. Toropokgolo ya kgaolo e, ke toropo ya Centenary.

## Metswedi
Mashonaland East Province

**Mashonaland East**, e e sa itsegeng jaaka **Mash East**, ke porofense ya Zimbabwe. E na le lehatshe le le

thumb|Mashonaland East
kanang ka 32,230km2 mme e na le baagi ba ba ka nnang palo ya 1.35 million go ya ka ngwaga wa 2012. Mudzi ke toropokgolo ya Mashonaland East.

## Lefatshe

## Dikgaolo

* Chikomba
* Goromonzi
* Marondera
* Mudzi
* Murehwa (Mrehwa)
* Mutoko
* Seke
* Uzumba-Maramba-Pfungwe (UMP)
* Wedza (Hwedza)

## Thuto
*Main article:* Lenaane la dikolo tse digolwane mo Mashonaland East

## Bona Gape

* Diporofense tsa Zimbabwe
* Dikgaolo tsa Zimbabwe

## Tse dingwe

* "Base map of Mashonaland East Province" (PDF). United Nations Office for the Coordination of Humanitarian Affairs (OCHA). Archived from the original (PDF) on 19 April 2014.
Buzz Guy

Melwood Norman "Buzz" Guy, Jr. (Mopitlo 20, 1936 - Ngwanaatsele 25, 2010), e ne e le motshameki wa kgwele ya dinao wa Moamerika mo National Football League (NFL) wa New York Giants le Dallas Cowboys. Melwood Norman "Buzz" Guy, Jr. Mofenyi wa kgwele ya dinao wa Amerika National Football League New York Giants Dallas Cowboys gape e ne e le leloko la Denver Broncos le Houston Oilers mo American Football League (AFL). Denver Broncos Houston Oilers American Football League O ne a tshameka kgwele ya dinao ya kholetšhe kwa Duke University.
Mike Haffner

Michael Arthur Haffner (o tshotswe ka July 7, 1942) ke motshameki wa pele wa kgwele ya dinao wa Moamerika yo o neng a tshameka jaaka moamogedi ka dipaka di le nne kwa Denver Broncos (1968-1970) le Cincinnati Bengals (1971). 

Michael Arthur Haffner moamogedi wa kgwele ya dinao wa Amerika Denver Broncos Cincinnati Bengals go ya ka ngwaga wa 2017's NFL off-season, o ntse o tshwere seetsele sa Broncos rookie franchise ka 14 Dec 1968 kgatlhanong le Kansas City Chiefs.
Rosalie Konou

**Rosalie Aten Konou** ke mme wa ntlha wa go nna moeledi kwa Marshall Islands O ne a nale maemo a moeteledipele wa ofisi ya dithuso tsa molao gape e le mothusa mmueledi-kakaretso.

## Bona gape le

* Lenaane la bomme ba ntlha gona babueledi le baatlhodi kwa Ocenia.

## Metswedi
Bangwaketse

'''Ba-Bangwaketse''' (ba gape ba itsegeng jaaka BaNgwaketse, kgotsa Ngwaketse) ke bangwe ba merafe ee robang bobedi e megolo mo Botswana, mme ke morafe wa Ba-Tswana.  (Tsela ya "Ba" kgotsa "Bo" mo maineng a merafe ya Aforika kwa borwa e raya "batho ba" kgotsa "batho bao ba buang". "Ma" e raya "motho wa".) Kanye ke motse wa ntlha wa Bangwaketse o o mo Kgaolo ya Borwa o o neng wa nna ka ngwaga wa sekete, makgolo a robabobedi, masome a matlhano le boraro (1853), o pele o neng o bidiwa Ntsweng Hill. Kgosi ya morafe o ke Kgosi Malope wa bobedi, yo eleng morwa Seepapitso wa bone. Morafe wa Bangwaketse o nna mo kgaolong komelelo ya dithaba tsa Borwa jwa Botswana e e umakilweng mo bukeng ya Cherub: Guardian Angel. E mo melelwaneng ya Moshupa, Lobatse, le Jwaneng, mme ke metsotso e le masome a mane le botlhano ka koloi go tswa kwa Gaborone, motsemogolo wa lefatshe la Botswana. Motse o direlwa ke Boemafofane jwa Kanye.

Go ne ga dirwa setshwantsho sa motshikhinyego sa lelwapa la bogosi jwa ga Ngwaketse ka digwaga tsa  ketepedi le boraro go tsena ketepedi le botlhano (2003-2005): "The Queen's Courtyard".

## Metse

## Batho ba ba itsegeng

* Quett Masire - yo e kileng ya bo e le Tautona wa lefatshe la BotswanaPoresidente wa pele wa Botswana
* Bathoen Gaseitsiwe - *Kgosi* ya BaNgwaketse le Moeteledipele wa Kganetso mo Ntlokokoanong ya BosetšhabaKokoano ya Bosetšhaba
* Archibald Mogwe - yo e kileng ya bo e le tona ya boditšhabatšhaba ya Botswana le yo e kileng e le Moemedi.
* Mpule Kwelagobe - morekisi, mosadi wa kgwebo, mmotlelara le kgosigadi ya bontle go tswa kwa Gaborone, Botswana yo o neng a rwesiwa serwalo sa Miss Universe ka Motsheganong 1999.

## Bona gape

* Lenaane la babusi ba Bangwaketse

## Metswedi


## Dikarolo tse di kwa ntle

* "Khunwana: Hisitori ya Bangwaketse (Karolo XII) ", Sunday Standard*Sontaga se se Tlwaelegileng*
Salamat Azimi

**Salamat Azimi** o o tshotsweng ka ngwaga wa 1965 ke lepolotiki la kwa Afghanistan, o o berekileng e ele tona wa lephata le le lwantshang tiriso le thekiso ya diritibatsi.

## Botshelo jwa a le mmotlana le thuto
Azimi o tsholetswe kwa kgaolong ya Andkhoy District e e kwa province ya Faryab ka ngwaga wa 1965. Ke motho wa lotso lwa Uzbek. O tsene sekolo se segolwane kwa Abu-Muslim Khurasani High School, mme a ya go dira tsa molao le sepolotiki (Law and Political Science) kwa Kabul University. O alogile ka master's degree kwa Payame Noor University ka ngwaga wa 2014.

## Tiro
Azimi e ne ele porofesa wa tsa molao le sepolotiki ebile e le tlhogo ya lephata la molao kwa Balkh University. E ne e le leloko la lekgotla le le itebagantseng le go boloka kagiso la Balkh ka ngwaga wa 2011, mme ebile gape e le leloko la lekgotla le le bayang melao kwa Balkh ka ngwaga wa 2012. Go tswa ka 2011 go tsena ka 2015, o ne a eteletse pele tlhokomelo ya ditshwanelo tsa bana kwa bokone jwa Afghanistan, a berekela kwa komisining ya Afghan Independent Human Rights Commission kwa Mazar-i-Sharif. O berekile gape e ele mokaedi wa kompone ya Aryana Legal Organization.

Azimi o tlhophilwe go nna tona wa thibelo thekiso le tiriso ya diritibatsi ke tautona Ashraf Ghani ka ngwaga ya 2015, Moranang a le malatsi a le masome a mabedi le bongwe. Ba lefatshe la United States ba mmona a tlhophilwe ke Dostum. Tiro e e supilwe e le tiro e e thata go gaisa ditiro tsotlhe mo lefatsheng. Ka ngwaga wa 2015, Phukwi, Azimi o ne a re batho ba le dimilione di le tharo le dikete di le tlhano tsa batho kwa Afghanistan ba tshwakgotswe ke diritibatsi, mme ka ngwaga wa 2016, temo ya setlhare sa opium ya oketsega ka lesome mo lekgolong (10%)

Ka Ngwanatsele ngwaga wa 2016, lekgotla la Wolesi Jirga le ne la rola maloko a palamente a le supa ditiro malatsia  ka feta bone ka nako ya fa ba botsolosiwa. Maloko a le masome a supa le bongwe a ne a baya tshepo ya bone mo go Azimi.

Ofisi ya United Nations on Drugs and Crime (UNODC) e ntse e bereka le lephata la thibelo tiriso le thekiso ya diritibatsi la Afghanistan. Bobedi bo bo ne jwa rulaganya bokopano jwa malatsi a mabedi bo bo neng bo itebagantse le go rotloetsa mananeo a mangwe a tlhabololo mo gae le mo mafatsheng kwa Afghanistan kwa Ashgabat Turmenistan. porofesa ebile e le tona Salamat Azimi o ne a begela baphuthegi ka melao ya puso ya gagwe go tshegetsa seelo se. Mafatshe a mangwe a a neng a tsaya karolo ko bokopanong boo ke Pakistan,Tajikstan, Uzbekistan, Kazakhstan, Iran, Turkmenistan, Thailand le Colombia. Mafatshe a United States, Russia, Japan le lekgotla la European Union le one a ne a eme nokeng bokopano jo.

## Botshelo jwa gagwe
Azimi ke mme o o nyetsweng, gape a na le bana ba le batlhano.

## Metswedi
Bibata Niandou Barry

**Bibata Niandou** o itsegeng ka **Madame Barry** o tshotswe ka ngwaga wa 1955, ke molwela ditshwanelo wa mmueledi, o o neng a nna tona ya bomme kwa Niger ka nako ya puso ya ga Mamadou Tandja. Ke kgaitsadia Harouna Niandou o e leng lepolotiki, le Abdoulaye Niandou Souley o eleng ramaranyane wa tsa sepolotiki.

## Botshelo jwa gagwe
Niandou Barry o tshotswe ka ngwaga wa 1955,kgwedi ya Mopitlo e le tlhola malatsi a le mabedi, o tsene sekolo kwa Lycee Kassai kwa Niamey. O ne a tsweledisa dithuto tsa molao wa sechaba, mme a aloga ka ngwaga wa 1990. Ka ngwaga wa 1991 o ne a simolodisa lekgotla la babueledi ba bomme la *Association des Femmes Juristes du Niger* kwa Niger. E ne ele lengwe la makgotla a a emeng ka dinao mo dikgangnyeng tsa ditshwanelo tsa bomme ka nako ya phetogo ya puso ya batho ka batho kwa Niger ka dingwaga tsa 1990, mme janong le eme nokeng bomme ba itsholelo e e kwa tlase fa ba sekisiwa.

Ka dingwaga tsa 1990, kgaitsadia Niandou Barry Harouna Niandou o ne a nna tona kwa Niger.

Tiro ya gagwe ya nakwana ya bothusa tautona jwa mmasepala wa Niamey  go tswa ka ngwaga wa 2003 e ne e amogelesegile. O ne a rulagantse metshameko e e neng ya tsamaya sentle mme o ne a rolwa marapo mo tirong ngwaga e e latelang.

Tautona Mamadou Tandja o ne a tlhopha Niandou Barry e le tona ya kokeletso maemo a bomme le tshireletso ya bana ka Seetebosigo a le malatsi a robabongwe ka ngwaga wa 2007  mo pusong ya gagwe. Tautona Tandja o ne a tswelela go bereka e le tautona mo setlheng sa boraro, mo go leng kgatlhanong le molaomotheo, mme Niandou Barry a mo ema nokeng. Se se ne se raya gore o ne a latlhegelwa ke maemo a o ka nako ya fa Tandja a ntshiwa mo setilong ngwaga o o latelang ke Salou Djibo. Adboulaye Souley Niandou o e leng kgaitsadie Niandou Barry o ne a le kgatlhanong le Barry, ka jalo a  lebogiwa ka go neelwa tiro ya bo tona mme a tlhokafala mo dikgweding di le mmalwa.

Niandou Barry o ne a tsweledisa tiro ya gagwe e le mmuledi kwa Niger.

Ka ngwaga wa 2016, o ne a le mmueledi wa batho ba le supa ba ba neng ba eme nokeng Hama Amaduo. Ka Ngwanatsele ngwaga wa 2015, bosupa jo bo ne jwa kopana le Amadou kwa maemelong a difofane fa a boa kwa ntle ga lefatshe. Bosupa bo bo akaretsang Soumana Sanda bo ne jwa lebisiwa molato wa go kgoreletsa thokgamo le go fitlhelwa ka dibetsa. Ba ne ba ya tshekong ya sepolotiki ka Phukwi ngwaga wa 2016 mme botlhe ba atlholelwa dikgwedi di le lesome mo kgolegelong.

## Metswedi
Tina Browne

**Tina Pupuke-Browne** o tshotswe ka kgwedi ya Moranang e tlhola malatsi a le mane ka ngwaga wa 1955. Ke lepolotiki ebile ke le leloko la palamente ya kwa Cook Islands. Ke moeteledipele wa phathi ya polotiki ya Democratic party.

## Tiro
Brown o tshotswe ka ngwaga wa 1995 kwa setlhaketlhakeng sa Rakahanga, Ke ngwana wa tonakgolo wa pele wa wa Cook Islands Pupuke Robati. O tsene sekolo kwa Tereora College, a ya go tsweledisa kwa University ya Canterbury kwa Christchurch kwa lefatsheng la New Zealand kwa a alogileng teng ka Bachelor of Laws ka ngwaga wa 1979, e ele mme wa ntlha go tswa kwa Rarotonga go aloga mo dithutong tseo. O ne a ya go bereka kwa ofising ya melao ya Russell McVeagh. O ne a boela kwa Cook Islands ka ngwaga wa 1981 go berekela ofisi ya Crown law Office pele ga a ya go ikemela a le nosi. O berekile e le tautona ya lekgotla la bolotloa la kwa Cook Island.

Browne o tseneletse polotiki lantlha ka ngwaga wa 1996 fa a ne a gaisanela ditlhopo tsa tekeletso tsa kwa Nikao-Panama a emetse phathi ya Cook Islands party. O ne a gaisiwa ke Ngamau Munokoa.

O ne a tlhopiwa go nna moeteledipele wa Democratic Party ka Moranang ngwaga wa 2017 a emelela William (Smiley) Heather. Ka ditlhopo tsa 2018 o ne a emela ditlhopo tsa kwa Rakahanga, mme di ne tsa fenngwa ke Toka Hagai wa phathi ya Cook Islands Party. Hagai o ne a ithola marapo morago ga menahune ya tsietso, mme o ne a fenya morago ga ikuelo.

Ka ngwaga wa 2019, kgwedi ya Sedimonthole, o ne a tsaya karolo mo go ngongoregeleng go sa letlelelwe go rwala dirwalo tse dirilweng ka dithunya (ei katu) kwa palamenteng,ene le mapaamente a bangwe a basadi.

Ka kgwedi ya Moranang ngwaga wa 2020 o ne a goga kwa tlhogong mapalamente a le mmalwa a a neng a itlamele go fokolotswa dituelo ka nako ya segajaja sa COVID-19. Ka ngwaga wa 2020 o ne a ema nokeng maiteko a puso a go thibela go anama ga covid kwa Cook Islands, mme morago a ema kgatlhanong go repisa melao ga puso.

Ka Mopitlo ngwaga wa 2021, o ne a tsaya karolo mo pusong fa e ne e le kgatlhanong le go emisiwa ka nakwana tirelo ya go epa kwa tlase ga lewatle ke meepo.

O ne a tlhopiwa gape ka ditlhopo tsa Cook Islands tsa ngwaga wa 2022.

## Metswedi
Gumira

**Gumira** ke motsana mo Chipinge mo kgaolong ya Manicaland mo Zimbabwe, mo gare ga Chipinge le Chiredzi. Motse o na le metsi a mantsi a a ka nosetsang go tswa kwa Nokeng ya Save le mmu o o nonneng thata.

Go na le sekolo se se potlana sa Gumira le kokelo ya Gumira, ga mmogo le mabenkele a mangwe, go akaretsa le marekisetso a dino a Mandhlaami.
Katse ya maoto a mantsho

Katse ya maoto a mantsi ke katse e nnyane go di fetla tshotlhe mo Aforika.

E ja diphologolo tse di farologaneng tse di nang le lerapo la mokwatla di le 40 mme e bolaya diphologolo tse dinnye di le 14 ka bosigo. E kgona go tshwara dinonyane di fofa, e tlolela go fitlha go 1.4 m (4 ft 7 in) ka boleele, gape e tlhasela diamusi le dinonyane tse di bokete go di feta.

Gantsi e namagadi e tshola dikatse di le pedi ka selemo sa Hemisphere ya Borwa magareng ga October le March.Di anywa fa di na le dikgwedi di le pedi mme di ikemela morago ga dikgwedi di le nne.
Bongo(kgama)

thumb|Western/lowland bongo kwa Marwell Zoo kwa Hampshire, England
Bongo (Tragelaphus eurycerus) ke kgama e kgolo, e e tsamayang bosigo, e e nnang mo sekgweng, e e tlholegang kwa borwa jwa Sahara mo Afrika.

Di-bongos di na le letlalo le le kgatlhisang la mmala o o bohibidu jo bo borokwa, matshwao a mantsho le a masweu, methalo e mesweu le e e serolwana le dinaka tse ditelele tse di kgolokwe.Ke yone fela tragelaphid e bong ka bobedi bo nang le dinaka.Di-bongos di na le tirisanommogo e e raraaneng mme di fitlhelwa mo dikgweng tse di kitlaneng tsa Afrika.Ke dikgama tsa boraro ka bogolo mo lefatsheng.
Bongo ya bophirima kgotsa ya naga e e kwa tlase, T. e. eurycerus, e lebane le go fokotsega ga palo ya baagi, mme IUCN Antelope Specialist Group e e tsaya e le gaufi le go nyelela mo selekanyong sa maemo a tshomarelo.
thumb|Bongo e nwa metsi
Bongo ya botlhaba kgotsa ya dithaba, T. e. isaaci, ya Kenya, e na le letlalo le le bogale go feta la T. e. eurycerus Bongo ya dithaba e fitlhelwa fela kwa sekgweng mo dikgaolong di le mmalwa tsa dithaba tsa bogare jwa Kenya.
thumb|Bongo
Bongo eno e tsewa ke IUCN Antelope Specialist Group jaaka e e mo kotsing ya go nyelela, e na le batho ba le mmalwa mo sekgweng go feta ba ba tswaletsweng (kwa e tsalang ka bonako teng).Ka ngwaga wa 2000, Ba lephata la diphologolo ba Amerika (AZA) e ne ya tokafatsa bongo go nna motshameki wa Species Survival Plan mme ka ngwaga wa 2006 e ne ya oketsa ka Bongo Restoration to Mount Kenya Project mo lenaaneng la mafatshe a boroba bongwe a a eteletseng bojanala pele.Le fa go ntse jalo, ka 2013, go bonala, diphitlhelelo tseno di ile tsa kgorelediwa ke dipego tsa gore go ka tswa go setse di-bongos tsa dithaba di le 100 fela mo sekgweng ka ntlha ya go rengwa ga ditlhare le go tsoma ka bokhukhuntshwane.
Phokojwe ya tsebe tsa bommamantlhwane

phokoje ya ditsebe tsa bommamathwane (Otocyon megalotis) ke mofuta wa phokoje e e fitlhelwang mo sekgweng sa Afrika.Ke mofuta o le mongwe fela o o sa ntseng o le teng wa mofuta wa Otocyon mme o tsewa e le mofuta wa basal canid.Dipego tsa masaledi a dilo tsa bogologolo di bontsha gore phologolo eno e ne ya tlhagelela la ntlha ka nako ya Pleistocene.

E teeletswe ka ditsebe tsa yona tse dikgolo, tse di nang le seabe mo go laoleng themperetšha.Lamathe a a umakilweng mo leineng la one le le tlwaelegileng e ka tswa e le Lamathe la Seegepeto le le nang le sefatlhego se se phatlogileng (Nycteris thebaica), le le leng ntsi mo kgaolong eno mme le na le ditsebe tse dikgolo thata.Le fa go sa dirisiwe thata, maina a mangwe a selegae a akaretsa phokoje ya ditsebe tse dikgolo, phokoje e ntsho, phokoja ya ditsebe di le ditelele, phokojo ya Delalande, phokojeke ya cape, le motlosi.
Thwane(Caracal)

Caracal (Caracal caracal) (/ˈkærəkæl/) ke Katse ya naga ya bogolo jo bo magareng e e tlholegang mo Afrika, Botlhabagare, Asia Bogare, le mafelo a a omeletseng a Pakistan le bokone-bophirima jwa India. E na le mmele o o nonofileng, maoto a maleele, sefatlhego se se khutshwane, ditsebe tse ditelele tse di motsu, le meno a maleele a dintša. Letlalo la yone le bosetlha jo bohibidu jo bo lekanang kgotsa jwa motlhaba, fa dikarolo tse di kwa tlase di le bohwefo ka matshwao a mannye a a bohibidu.

E fitlha mo) 40–50 cm (16-20) in) mo legetleng mme e bokete jwa 8–19 kg (18-42 lb). E ne ya tlhalosiwa la ntlha ka tsela ya saense ke moitsethutotshelo wa Mojeremane Johann Christian Daniel von Schreber ka 1776. Go na le mefuta e le meraro e e lemogilweng.

Ka tlwaelo e tsamaya bosigo, caracal e iphitlhile thata e bile go thata go e bona. E naga le lefelo le le rileng, mme e nna e le nosi kgotsa ka bobedi.Caracal ke sebatana se gantsi se jang dinonyane, dipeba, le diamusi tse dingwe tse dinnye. E kgona go tlola go feta 3.0 m (10 ft) le go tshwara dinonyane mo loaping. E kgomaretsa phologolo e e e tsomang go fitlha e le dimetara di le 5 (16 ft) go tswa mo go yone, morago ga moo e e kgoromeletsa kwa tlase e bo e e bolaya ka go e loma mo mometsong kgotsa kwa morago ga molala.

Bong ka bobedi go gola ka tlhakanelodikobo fa ba na le ngwaga o le mongwe mme ba tsala ngwaga otlhe. Go ima go tsaya dikgwedi di le pedi go ya go di le tharo, go felela ka ngwana a le mongwe go ya go a le marataro.Bana ba tlogela bommaabone ba na le dikgwedi di le robongwe go ya go di le lesome, le fa ba le mmalwa ba basadi ba nna le bommaabongwe. Palogare ya botshelo jwa di-caracal's tse di tshwerweng e ka nna dingwaga di le 16.
African striped weasel

thumb|African striped weasel
thumb|African Striped Weasel area
Weasel ya methalo ya Afrika (******Poecilogale*** albinucha***), leloko le le nosi la mofuta wa Poecilogale, ke weasel e nnye, e ntsho le e tshweu e e tlholegang kwa borwa jwa Sahara mo Afrika.

E ke nngwe ya diphologolo tse di sa bonweng motlhofo.
Chipise

**Chipise** ke kgotla mo kgaolong ya Beitbridge ya porofenseng ya  Matebeleland South kwa borwa jwa Zimbabwe.
Kgolegelo ya Chikurubi

**Kgolegelo ya Chikurubi** kgolegelo e e sireletsegileng thata mo Zimbabwe. E kwa ntle ga toropokgolo Harare, mme ebile e itsege ka go tshwara makgwakgwa le kgatelelo ya ditshwanelo tsa setho. Kgolegelo e , e itsege gape ka go tlala thata le tikologo e e sa tlhokomelweng sentle. Gantsi disele di boleele jwa dimetara di le borobongwe le bophara jwa dimetara di le nne, mme go na le magolegwa a le masome a mabedi le botlhano mo seleng nngwe le nngwe.

## Magolegwa a itsegeng

* Roy Bennett, radipolotiki wa Zimbabwe le lepodisi la pele la nako ya go tswewa puso.
* Simon Mann, lesole le le hirilweng la kwa Britain le motlhankedi wa maloba wa sesole sa Britain.
* Munyaradzi Kereke, rakgwebo wa pele wa mohumi, mopalamente wa pele wa ZANU-PF, le mogakolodi wa maloba wa molaodi wa Banka ya polokelo ya Zimbabwe yo o tlogetseng tiro e bong Gideon Gono, o ne a atlholelwa dingwaga di le lesome kwa kgolegelong ka ngwaga wa 2016 morago ga go bonwa molato wa go betelela setlogolo sa gagwe yo ne a nale dingwaga di le lesome le motso ka nako eo, kwa bokhutlong jwa letsholo la semolao le le tsereng dingwaga di le lesome go mo isa kwa kgotlatshekelo le mororo go ne go bolelwa gore o sireleditswe ke mapodise le ofisi ya Mosekisi-Kakaretso. Kereke o ne a kopa maitshwarelo go "Gono le puso mme eseng go batswasetlhabelo ba gagwe".
* Albert Matapo yo e neng e le mokapotene wa sesole (yo a tlogetseng tiro ka ngwaga wa 1991, dingwaga di le lesome ke borataro pele ga maiteko a gagwe a go menola puso), le ba bangwe ba le barataro, Emmanuel Marara, Oncemore Mudzurahona, Partson Mupfure, Nyasha Zivuku, Rangarirai Mazivofa le Shingirai Webster Mutemachani, ba ne ba fetsa dingwaga di le supa kwa Kgolegelong ya Chikurubi ka ntlha ya go nna le seabe mo maitekong a go menola puso ka ngwaga wa 2007 kwa Zimbabwe. Ba ne ba latofadiwa ka go rulaganyetsa coup d'état go emisetsa Robert Mugabe ka Emmerson Mnangagwa, mme ba bolela fa ba ne ba leka fela go bopa lekoko le lesha la sepolotiki, mme ba tsaya Mnangagwa a le bosula jaaka Mugabe, mme gongwe a le maswe le go feta.Ga go a ka ga nna le tsheko ya boepapuso, ka ntlha ya go tlhoka bosupi, mme ba ne ba gololwa ka Mopitlwe a tlhola gangwe ka ngwaga wa 2014, mme morago ga moo ba ne ba tlhoma lekoko la bone le leša la sepolotiki. Matapo o ne a tlhalosa kgolegelo eo moragonyana a re ke "dihele".
* Chidhumo le Masendeke, e ne e le bone fela baikepi ba babedi ba ba neng ba kgona go tswa mo kgolegelong ya Chikurubi.
* Hopewell Chin'ono, mmegadikgang le motshwayadiphoso wa mmuso.

## Tse dingwe

* Dikgolegelo tsa Zimbabwe mo Tagzania.com

## Metswedi
Kgaga (African Civet)

**Civet (Kgaga) ya Afrika (Civettictis civetta) ke mofuta o mogolo o o tlholegang kwa borwa jwa Sahara mo Afrika, koo o tsewang o tlwaelegile e bile o aname thata mo dikgweng le mo dikgweng tsa bobedi.Mo dinageng dingwe, e tshosediwa ke go tsomiwa e seng ka ga molaong, mme batho ba ba tshwerweng kwa nageng ba bolokiwa go dira civetone ya intaseteri ya dinkgisamonate.**

Civet ya Afrika e tsamaya bosigo thata mme e fetsa motshegare e robetse mo dimeleng tse di kitlaneng, mme e tsoga fa letsatsi le phirima.Ke seamusi se le sengwe se se nang le mmala o o sa tshwaneng le wa sone: marontho a mantsho le a masweu a a apesitseng boboa jwa sone jo bo thata le melala e e mo mogatleng ke mokgwa o o sa itsiweng. Matshwao a mantsho a a dikologileng matlho a yone a tshwana thata le a matshwane.Dikarolo tse dingwe tse di tlhomologileng ke karolo ya yone e kgolo e e kwa morago le karolo ya yone ya mokwatla.

Ke sejo se se jang sengwe le sengwe, se ja diphologolo tse dinnye tse di nang le lerapo la mokwatla, tse di se nang lerapo la mmele, mae, ditoto, le merogo.Ke nngwe ya dibatana di le mmalwa tse di kgonang go ja diphologolo tse di se nang lerapo la mokwatla tse di botlhole jaaka motlhwa le di-millipede.E kgona go lemoga phologolo e e tsomang ka monkgo le modumo go na le go e bona. Ke lone fela leloko le le tshelang la mofuta wa Civettictis.
Elizabeth Griffin

thumb|Elizabeth Griffin
**Elizabeth Constance Griffin**  o belegwe kgwedi ya Motsheganong ele tlhano, ngwaga wa 1945, mme a tlhokafala ka Seetebosigo ale lesome ka ngwaga wa  -  2015.  E ne e le mosadi wa ntlha go nna mmueledi mo British Crown Colony ya Montserrat.

## Tshimologo

Griffin o tsholetswe ko setlhakatlhakeng sa Antigua. Batsadi ba gagwe ele Charles Griffin, M.D. le mmaboipelego Patricia Griffin. Fa ale ngwaga tse borobabobedi oile a fudugela ko  Lontone, Enyelane le ba lelwapa la gagwe.

## Thuto le tiro

O dirile digarata tsa gagwe mo go tsa Molao, kwa Yunibesithing ya Oxford. Mo nakong ya teng, oile gape a dira sentle mo seetseleng sa Duke of Edinburgh's Award. 

Morago ga go aloga, o ne a boela kwa Montserrat go ya go berekela Moatlhodi-Kakaretso wa Montserrat jaaka mothusi wa semolao jaaka karolo ya baithuti ba gagwe pele ga a nna mmueledi. Ka 1969, o ne a bilediwa kwa kgotlatshekelo jaaka mosadi wa ntlha wa Montserrat.a pele ga kgotlatshekelo e e neng e lebelelwa thata ke bomme, Griffin o ne a bolela gore ,  "o itlama le go ikemisetsa go tlhoma ditekanyetso tse di kwa godimo tsa bomme ba ba tla mo salang morago kana ba mo tlhatlhama".

Morago Griffin o ne a ruta kwa West Kent College kwa Tonbridge, Enyelane. Ka 1993, fa a boela kwa Lontone, o ne a simolola go ruta kwa Inns of Court School of Law.

## Botshelo jwa gagwe
Ka 1970, Griffin o ne a nyalwa ke Andrew George Prideaux (yo o tshotsweng ka 1945). Bana ba gagwe ke Michael (yo o tshotsweng ka 1971) le moswi Louisa (yo o tsetsweng ka 1974). O na le ditlogolwana di le tharo, Flora (o tshotswe ka 2004), Ned (o tshotsweng ka 2006) le William Prideaux (o tshwerwe ka 2009). O fudugetse kwa Lewes, East Sussex, Enyelane,  yare morago a fudugela ko Stockbridge Hampshire, kwa aileng a tlhokafalela teng ka ngwaga wa 2015

## Ditshupiso